|  |
| --- |
| PRITARTA |
| Kauno miesto savivaldybės administracijos direktoriaus  2025 m. kovo 7 d.  įsakymu Nr. DP-143  PATVIRTINTA  Kauno lopšelio-darželio ,,Drevinukas“ direktoriaus  2024 m. gruodžio 16 d.  įsakymu Nr. V-141 |

**KAUNO LOPŠELIO-DARŽELIO „DREVINUKAS“ 2025-2027 METŲ STRATEGINIS VEIKLOS PLANAS**

|  |  |  |  |  |  |
| --- | --- | --- | --- | --- | --- |
| **Prioritetinė veikla** | **Siekiamas pokytis (vertinimo kriterijus, matavimo vienetas)** | **Siekiama reikšmė** | | | **Sąsaja su įstaigos veiklą reglamentuojančiais teisės aktais, nustatančiais prioritetus, ir savivaldybės strateginiu planu** |
| **2025 m.** | **2026 m.** | **2027 m.** |
| 1. *Ugdymo kokybės gerinimas* | Vienam pedagogui tenkantis vaikų skaičius | 7 | 7 | 7 | Švietimo įstatymo 37 straipsnis. Kauno miesto savivaldybės 2025–2027 metų strateginis veiklos planas. |
| Ikimokyklinio amžiaus vaikų pasiekimų ir pažangos lygio, atitinkančio vaiko raidą, dalis | 80 | 82 | 83 |
| Labai gerai ir gerai ugdymo kokybę vertinančių tėvų (globėjų, rūpintojų) dalis | 89 | 90 | 91 |
| Labai gerai ir gerai vaiko savijautą vertinančių tėvų (globėjų, įtėvių, rūpintojų) dalis | 90 | 91 | 92 |
| *2. Įtraukiojo ugdymo užtikrinimas įvairių poreikių vaikams* | Pedagogų ir švietimo pagalbos specialistų, dalyvavusių tiksliniuose mokymuose, skirtuose, įtraukčiai švietime, skaičius (žm. sk.) | 22 | 22 | 22 | Švietimo įstatymo 5 str. 5 d., 14 str. 7 d., 34, 35 straipsnis. |

**I SKYRIUS**

**ĮSTAIGOS AUTENTIŠKUMAS**

Kauno lopšelis-darželis „Drevinukas“ (toliau – Lopšelis-darželis) yra Petrašiūnų mikrorajono ikimokyklinio ugdymo įstaiga, įgyvendinanti ikimokyklinio ir priešmokyklinio ugdymo programas. Įstaigos adresas – R. Kalantos g. 116, LT- 52347, Kaunas, el. paštas [drevinukas1@gmail.com](file:///C:\Users\Vartotojas\Downloads\drevinukas1@gmail.com), interneto svetainės adresas [www.kaunodrevinukas.lt.](file:///C:\Users\Vartotojas\Downloads\www.kaunodrevinukas.lt) Lopšelio-darželio įsteigimo data – 1969 m. gruodžio 1 d. Lopšelyje–darželyje veikia 11 grupių: 2 priešmokyklinės, 6 darželio, 2 lopšelio ir 1 ankstyvojo amžiaus grupė. Lopšelyje – darželyje dirba 22 pedagogai iš jų švietimo pagalbos specialistai (2 logopedai, 1 psichologas). Lopšelis-darželis išsiskiria savo dėmesiu tvarumo, ekologinio sąmoningumo ir įtraukties principams, kurie formuoja inovatyvią ir humanistinę ugdymo filosofiją.

Lopšelis-darželis remiasi tvarumo principais, kurie yra integruoti į kasdienę ugdymo praktiką, aplinkosaugos projektus ir bendruomeninę veiklą. Įstaigoje ypatingas dėmesys skiriamas vaikų švietimui apie tvarų vartojimą, atliekų tvarkymą ir energijos taupymą. Vykdomos edukacinės veiklos, tokios kaip atliekų rūšiavimas, kūrybinės dirbtuvės, naudojant perdirbtas medžiagas, bei praktiniai užsiėmimai darželio teritorijoje, skatina vaikų sąmoningumą. Vaikai supažindinami su klimato kaitos problematika ir savo veiksmų poveikiu aplinkai. Ugdymas yra orientuotas į kiekvieno vaiko individualius gebėjimus, galias ir poreikius. Tai užtikrina, kad visi ugdytiniai turėtų vienodas galimybes pasiekti ugdymosi tikslus. Įstaigoje skatinamas vaikų, mokytojų ir tėvų bendradarbiavimas, taip stiprinant bendruomenės ryšius ir mažinant socialinę atskirtį. Derindamas ekologinius, socialinius ir pedagoginius principus, Lopšelis-darželis ugdo atsakingus, kūrybingus ir empatiškus visuomenės narius, prisidedančius prie tvarios ateities kūrimo.

Rengiant Lopšelio–darželio 2025–2027 metų strateginį planą, atsižvelgta į įstaigos pasiektą pažangą per 2022–2024 metus, veiklos įsivertinimo rezultatus, bendruomenės siūlymus, žmogiškuosius išteklius, Kauno miesto savivaldybės 2024–2026 metų strateginį planą, Lietuvos Respublikos švietimo, mokslo ir sporto ministerijos 2024–2027 metų strateginį veiklos planą, taip pat siekiama dermės su kitais švietimo strateginiais dokumentais – Valstybės pažangos strategija „Lietuvos ateities vizija „Lietuva 2050“, Geros mokyklos koncepcija (2015).

Strateginėmis 2025–2027 metų permainomis bus siekiama gerinti ikimokyklinio ir priešmokyklinio ugdymo kokybę, kuriant ugdymo(si) turinio kontekstus grįstus universalaus dizaino mokymuisi metodu, mokantis taikyti įtraukius ugdymo būdus, vadovaujantis Kauno lopšelio – darželio „Drevinukas“ ikimokyklinio ugdymo programa. Siekdami užtikrinti kiekvienam vaikui prieinamą ir kokybišką ugdymąsi, stiprinsime mokytojų, švietimo pagalbos specialistų kompetencijas.

2025–2027 metais bus toliau plėtojami įtraukiojo ugdymo aspektai: įtrauki aplinka, į vaiko galias orientuotas ugdymas, tinkama ir saugi fizinė bei emocinė aplinka ir kolegialus bendradarbiavimas. Diegdami įstaigos išskirtinumą ir atnaujintą Kauno lopšelio-darželio „Drevinukas“ ikimokyklinio ugdymo programą, stiprinsime įstaigos bendruomenės kolegialų bendradarbiavimą ir įtrauktį į ugdymo(si) procesą, skatinsime sąmoningą vartojimą, t.y. pagrindinės veiklos tobulinimo sritys. Reguliariai įsivertindami Lopšelio–darželio veiklą, sieksime kurti tvarumo idėjomis ir universalaus dizaino mokymuisi principais grįstą įtraukią kultūrą, užtikrindami, kad kiekvienas vaikas turėtų galimybę pasiekti savo potencialą, o mokytojai ir kiti darbuotojai nuolat tobulėtų ir pritaikytų inovatyvius ugdymo metodus.

**II SKYRIUS**

**2022-2024 METŲ STRATEGINIO PLANO ĮVYKDYMAS**

Lopšelio-darželio strateginiame plane 2022–2024 metams buvo numatyti šie strateginiai tikslai:1) pagerinti įtraukiojo ugdymo įgyvendinimą, patobulinant komandinio darbo įgūdžius; 2) pagerinti vaikų pasiekimus, įsisavinant ir taikant naujus ugdymo metodus ir būdus; 3) modernizuoti vidaus ir lauko edukacines aplinkas, siekiant vaikų saugumo ir ugdymosi poreikių tenkinimo.

Įgyvendinant tikslą – pagerinti įtraukiojo ugdymo įgyvendinimą, patobulinant komandinio darbo įgūdžius – pasiekti šie rezultatai: sukurtas tinkamos pagalbos vaikui teikimo modelis ir specialiųjų ugdymosi poreikių turinčių vaikų pažangos ir pasiekimų vertinimo instrumentai elektroniniame dienyne, atnaujintas vaikų pasiekimų ir pažangos vertinimo aprašas vadovaujantis įtraukiojo ugdymo principais. Patobulinti mokytojų (85 proc.) gebėjimai planuoti švietimo pagalbą ir vertinti specialiųjų ugdymosi poreikių turinčių vaikų pažangą ir pasiekimus elektroniniame dienyne. Užtikrintas įstaigos bendruomenės švietimas įtraukties klausimais: suorganizuoti mokymai apie įtraukiojo ugdymo principus, kuriuose dalyvavo 90 proc. mokytojų.

Inicijuojami /organizuojami pedagogams ir švietimo pagalbos specialistams projektai/mokymai: ,,Komandinis darbas ugdant specialiųjų ugdymosi poreikių vaikus“, „Įtraukių aplinkų kūrimas, taikant taikomosios elgesio analizės“, ,,Aplinkos, ugdymo struktūrizavimas ir optimizavimas specialiųjų ugdymosi poreikių turinčiam vaikui“ ir kt. Projektų, mokymų grupių komandose buvo mokomasi ir diegiami inovatyvūs metodai, išbandomos naujos ugdymosi priemonės, analizuojamas jų veiksmingumas, atnaujinama ir turtinama mokymosi aplinka, atliekami praktinės veiklos stebėjimai, aptariamas poveikis specialiųjų poreikių vaikų pažangai ir asmeniniai ūgčiai, pasidalyta projektinės veiklos patirtimi. Mokymai sustiprino mokytojų supratimą apie įtraukiojo ugdymo koncepciją ir principus. Įstaigoje paskirti įtraukiojo ugdymo mentoriai, sudarytos sąlygos konsultuoti bendruomenės narius, taip pat parengtas mentorystės planas. Švietimo pagalbos veiksmingumą periodiškai analizuoja VGK, prireikus koreguojant pagalbos būdus ir formas. Rezultatai rodo, kad 80 proc. mokytojų geba tikslingai organizuoti, pritaikyti ir individualizuoti ugdymo(si) procesą. Be to, mokytojų vykdomi patirtinio mokymo(si) projektai praturtino ugdymo organizavimo formų įvairovę, sudarant palankias sąlygas kiekvieno vaiko pažangai ir gerovei.

Mokytojai ir švietimo pagalbos specialistai patobulino kompetencijas, atpažįstant vaikų ugdymosi poreikius pritaikant jiems aplinkas ir parenkant priemones, teikiant kompleksinę pagalbą ugdytiniui. Ugdymo(si) procese įdiegtos inovacijos, suformuotos pedagogų ir švietimo pagalbos specialistų komandos teikiančios kompleksinę pagalbą specialiųjų poreikių vaikams. Kolegialus bendradarbiavimas. Pagerinti specialiųjų ugdymosi poreikių vaikų pasiekimai, glaudžiai bendradarbiaujant grupių mokytojams ir švietimo pagalbos specialistams, nuolat aptariant taikomus metodus, kuriamus ugdymosi kontekstus, naudojamas priemones. Lopšelio – darželio vaikų saugumo ir savijautos pagerinimui dviejose priešmokyklinio amžiaus grupėse vykdyta socialinio – emocinio ugdymo programa ,,Zipio draugai“, Lions Quest „Laikas kartu“. Šešios ikimokyklinio amžiaus vaikų grupės vykdė emocinio ugdymo programą „Kimochi“, kurios užsiėmimus vedė įstaigos psichologas. Programoje dalyvavo 119 vaikų. Ugdytiniai įgijo naujų socialinių emocinių įgūdžių, kurie sustiprino savivoką, savireguliaciją, savijautą; 85 proc. ikimokyklinio ir priešmokyklinio amžiaus padarė pažangą visose socialinės kompetencijos srityse pagal vaiko amžių, raidą. Stiprinant ugdytinių sveikos gyvensenos įgūdžius 8 grupių ugdytiniai (130 vaikų) dalyvavo RIUKKPA organizuojamuose renginiuose, projektuose. Aktyviai dalyvaujame nacionalinėje programoje „Sveikatiada“, projekte „Futboliukas“, tarptautiniame projekte „Teniso integracija ugdymo įstaigose“ ir kt., kuriuose pagerinome vaikų praktinius įgūdžius apie sveikos gyvensenos svarbą ir fizinio aktyvumo būtinumą. Fizinės sveikatos stiprinimui organizuota aktyvi sportinė veikla vidaus ir lauko erdvėse.

Pasiektas rezultatas vertinamas labai gerai: 90 proc. mokytojų geba parengti daugiafunkcines metodines priemones, skirtas ugdymo(si) individualizavimui. 92 proc. specialiųjų ugdymosi poreikių turinčių vaikų pasiekė pažangą, patvirtinant, kad yra patenkinti individualūs vaikų poreikiai, užtikrinama gera jų savijauta ir atliepiami šeimos lūkesčiai.

Strateginio tikslo – pagerinti vaikų pasiekimus, įsisavinant ir taikant naujus ugdymo metodus ir būdus, – įgyvendinimo metu buvo gilinamasi į ugdymo strategijų ir metodų taikymą, vaikų spontanišką ugdymąsi, priemonių pasirinkimą, analizuojamas jų veiksmingumas, siekiant ikimokyklinio ir priešmokyklinio amžiaus vaikų ugdymo(si) pažangos. Svariausi šio tikslo rezultatai: 1) Siekti kiekvieno vaiko pažangos, tikslingai parinkti ir taikyti ugdymo(si) strategijas, metodus, priemones. gilinamasi į ugdymo strategijų ir metodų taikymą, vaikų spontaniško ugdymosi skatinimą, priemonių pasirinkimą bei jų veiksmingumo analizę. Įgyvendinti ugdymo turinio kūrimo projektai ženkliai pagerino vaikų pasiekimus: ankstyvojo amžiaus grupėse ugdyti tyrinėjimo ir aplinkos pažinimo gebėjimai, o ikimokyklinio ir priešmokyklinio amžiaus grupėse stiprėjo kūrybiškumas, STEAM gebėjimai (ypač technologinių ir inžinerinių tyrinėjimų), saugaus elgesio įgūdžiai, fizinė sveikata ir sveikos gyvensenos įpročiai. Projekte dalyvavę pedagogai gilino projektinio ugdymo nuostatas ir stiprino įtraukiojo ugdymo sampratą, užtikrindami kiekvienam vaikui aktyvaus dalyvavimo kasdienėse veiklose galimybes. Šios veiklos sustiprino vaikų ugdymosi kokybę bei pedagogų profesinę kompetenciją.

Priešmokyklinio ir ikimokyklinio amžiaus grupių vaikai, dalyvaudami tarptautiniuose projektuose "Rudens laiškai ant medžio lapų", „Aš pažįstu savo krašto paukštį“, „Gražiausių švenčių laukimas drauge“ ir kt. įgijo tarpkultūrinės ir skaitmeninės kompetencijos gebėjimų, ypatingą dėmesį skiriant tvarumo, gamtosaugos, gamtamokslinės srities ir STEAM ugdymo aspektams. Pedagogai apibendrino strategijos įgyvendinimo laikotarpiu sukauptą patirtį ir pristatė veiksmingus bei inovatyvius metodus įstaigos Metodų mugėje, skatinant jų sklaidą ir taikymą kasdieninėje veikloje. 2024 m. lopšelis-darželis buvo apdovanotas „Darnus darželis“ sidabriniu diplomu, patvirtinančiu įstaigos nuoseklų indėlį į tvaraus ugdymo principų diegimą. Be to, atnaujinta lopšelio-darželio ikimokyklinio ugdymo programa, kurioje dar aiškiau atskleistas ugdymo turinys, metodai, priemonės ir jų sąsajos su vaikų pasiekimais bei inovacijų įgyvendinimu. Šie pasiekimai prisidėjo prie ugdymo kokybės gerinimo ir vaikų kompetencijų plėtojimo.

Strateginio tikslo – modernizuoti vidaus ir lauko edukacines aplinkas, siekiant vaikų saugumo ir ugdymosi poreikių tenkinimo, – pasiekti pagrindiniai rezultatai, t. y. įgyvendinti reikšmingi infrastruktūros gerinimo darbai ženkliai prisidėjo prie ugdymo proceso efektyvumo ir vaikų bei darbuotojų komforto. Lopšelyje-darželyje sukurta nuolatinį tobulėjimą skatinanti aplinka, talkinanti sistemingam ugdymui ir įtraukiojo ugdymo procesams: įrengtas multisensorinis kambarys, kuriame veikia interaktyvus smėlio stalas ir kt. sensorinės priemonės, t. y. vaikui suteikiama erdvė pačiam susitvarkyti su iššūkiais, nusiraminti ir atsipalaiduoti. Įrengtas ,,Žaismės ir atradimų“ ir „Mokslo“ koridorius”, kuriame įrengti edukaciniai žaidimai, t. y. kritinio mąstymo, kūrybiškumo, stambiajai ir smulkiajai motorikai ugdyti. Grupėse įrengti interaktyvūs ekranai, kurie praturtino ugdymo(si) proceso įvairovę, palengvino informacijos prieinamumą ir kt. Įkurta ,,Nemiga” grupė, t. y. nemiegančiųjų vaikų grupė, kurioje vaikai poilsio metu ugdosi įvairių amatų, tyrinėja ar aktyviai veikia. Lauke įrengtas STEAM vandens ir smėlio stalas, ,,Vabalų viešbutis”; saugaus eismo erdvė papildyta priemonėmis mobilioms žaidybinėms situacijoms kurti, sukurta nauja žaidybinė erdvė vaikams lauke ,,Labirintas“. Atlikti remonto darbai – apšiltintas cokolis, pakeistos durys, atnaujintas metodinis ir švietimo pagalbos specialistų kabinetai, lopšelio-darželio valgyklos patalpos, tualetai, įsigytas šaldytuvas, įrengti interaktyvūs ekranai grupėse, įsigytos sensorinės ir inovatyvios ugdymosi priemonės, papildytas darbo inventorius (kompiuteriai, spausdintuvai ir kita įranga).

Apibendrinus rezultatus, pažymėta, kad naujos erdvės padidino lauko aplinkos funkcionalumą, veiklų pasirinkimo įvairovę ir pagerino vaikų pasiekimus tyrinėjimo, kūrybiškumo, fizinės sveikatos ir sveikos gyvensenos srityse. STRAPIS planiniuose rodikliuose buvo numatyta, kad ne mažiau 85 proc. tėvų ugdymo kokybę vertins labai gerai arba gerai. 2024 m. atlikta apklausa parodė, kad labai gerai ir gerai ugdymo kokybę vertina 95proc. tėvų.

**III SKYRIUS**

**SSGG ANALIZĖ**

|  |  |
| --- | --- |
| **Stiprybės**   * Įstaigos atvirumas ir bendradarbiavimas, dalinantis kokybiškos praktikos pavyzdžiais ir suteikiant galimybes aukštųjų mokyklų studentams atlikti praktiką. * Inovatyvus ugdymo turinio kūrimas, įgyvendinant atnaujintas ugdymo programas, projektus ir tarptautinius projektus, taip pat organizuojant įvairius renginius. * Išaugusios mokytojų kompetencijos, plėtojant projektinę veiklą, kuriant edukacines aplinkas, taikant informacines technologijas ugdymo procese ir aktyviai informuojant šeimas apie vaikų pažangą. * Inicijuojami ir įgyvendinami respublikiniai bei tarptautiniai projektai, iniciatyvos ir akcijos, kurios praplečia įstaigos veiklą ir stiprina bendruomenės ryšius. * Švietimo pagalbos specialistų pastoliavimas ir mentorystės praktikos, skatinančios pedagogų tobulėjimą ir profesinį augimą. * Efektyvus bendruomenės informavimas per elektronines programas ir kitus skaitmeninius įrankius. * Teigiamo mikroklimato palaikymas ir kolegialus bendravimas, kuris prisideda prie sveikos darbo aplinkos ir stiprina komandinę dvasią. * Socialinių ryšių palaikymas ir plėtotė su įvairiomis institucijomis, tėvais ir bendruomene, kas užtikrina geresnį vaikų ugdymą ir visuomenės įsitraukimą. | **Silpnybės**   * Žinių ir įgūdžių stoka dirbant su specialiųjų poreikių vaikais * Nepakankamas aprūpinimas IKT ir kt. ugdymo(si) priemonėmis. * Darbuotojų pavadavimo problema jų ligos ar atostogų metu. * Lopšelio-darželio laiptinių, aktų salės ir kitų patalpų remontas yra būtinas dėl nusidėvėjimo ir funkcinio pritaikymo poreikio. * Nepakankamas finansavimas stabdo naujų edukacinių erdvių įrengimą, esamų atnaujinimą. |
| **Galimybės**   * Įstaigos įvaizdžio stiprinimas, aktyviau viešinant diegiamas inovacijas, dalyvaujant projektinėje veikloje, informuojant šeimą. * Darbuotojų kompetencijų stiprinimas įtraukiojo ugdymo srityje, įstaigos veiklos įsivertinime, stiprinant tarpusavio bendradarbiavimą ir refleksiją. * Kontekstinės aplinkos kūrimas. * Vidaus ir lauko gamtosauginio raštingumo ugdymui(si) įrengimas. | **Grėsmės**   * Mažėjantis gimstančių vaikų skaičius ir auganti konkurencija tarp miesto ikimokyklinių įstaigų – tai sukuria spaudimą grupių uždarymui bei sumažina užimtų vietų skaičių, kas gali paveikti įstaigos išlaikymą ir įtakoti jos finansinį stabilumą. Tokia situacija taip pat gali kelti iššūkių planuojant ugdymo procesus ir užtikrinant pakankamą pedagogų darbo užimtumą. * Nepakankamas finansavimas, kuriant ir atnaujinant edukacines aplinkas. * Didėjantis vaikų, turinčių specialiųjų ugdymosi poreikių, skaičius ir nepakankamas mokinio padėjėjų skaičius. |

**IV SKYRIUS**

**VEIKLOS STRATEGIJA**

**VERTYBĖS IR FILOSOFIJA**. Siekiame kurti mokymosi aplinką, kurioje vertinamas kiekvieno individo unikalumas, skatinama kūrybinė raiška, bendradarbiavimas ir pagarba kitų poreikiams bei aplinkai (Humanistinio ugdymo filosofija).

**ĮSTAIGOS VIZIJA.** Kiekvieno stiprybėms suteikti sparnus!

**ĮSTAIGOS MISIJA.** Kurti nuolatinio tobulinimosi aplinką, grindžiamą įtraukties, bendrystės ir tvarumo principais, kurioje kiekvienas vaikas, remiasi savo galiomis ir turi galimybę augti ir pasiekti savo potencialą.

**V SKYRIUS**

**STRATEGIJOS REALIZAVIMO PRIEMONIŲ PLANAS**

**PRIORITETAS.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 1. **Tikslas**. Gerinti ugdymo kokybę, taikant tvarumo principus ir inovacijas, formuojant sąmoningo vartojimo kultūrą. | | | | | | | | |
| **Uždaviniai** | **Priemonės** | **Atsakingi** | **Planuojamas veiklos rezultatas** | **Lėšų poreikis ir numatomi finansavimo šaltiniai** | **Rezultato vertinimo kriterijus** | **2025m.** | **2026 m.** | **2027m.** |
| 1. Integruoti tvarumo principus į ugdymo turinį. | Gamtosauginių mokyklų ugdymo programos „7 žingsneliai“ įgyvendinimas. | Direktoriaus pavaduotoja ugdymui,  Gamtosauginių mokyklų komitetas. | Integruota programa atliepiant ugdymo(si) turinio koncepciją. Stiprinamos tvarumo ir gamtosauginės kompetencijos**.** | 300 eur. M, sav. lėšos | Integruota gamtosauginių mokyklų programa, vnt. |  | 1 | 1 |
| Integruotas gamtosauginių programų monitoringas | Analitinė apklausa integruojamos ugdymo programos tobulinimui iki einamųjų metų gruodžio 31 d**.** | Integruotas „Gamtosauginių mokyklų“ ugdymo programos monitoringas, vnt. | 1 | 1 | 1 |
| Projektinės veiklos stebėsena, vertinimas ir tobulinimas. | Direktoriaus pavaduotoja ugdymui,  Mokytojai, švietimo pagalbos specialistai | Parengti ir įgyvendinti gamtosauginių mokyklų ugdymo programos „7 žingsneliai“ projektai. | Gamtosauginių mokyklų ugdymo programos „7 žingsneliai“, vnt. | 5 | 5 | 5 |
| Darbo grupė | Integruojama ugdymo programa įstaigoje vertinimas iki einamųjų metų birželio mėn. | - | Pateiktas programos vertinimas, išvados ir tobulinimo rekomendacijos, vnt. | 1 | 1 | 1 |
| 2. Įtraukti bendruomenę į sąmoningo vartojimo kultūros formavimą siejant su atnaujinta įstaigos ugdymo programa. | Metodinių renginių, organizavimas. | Direktoriaus pavaduotoja ugdymui,  Įstaigos bendruomenė | Pastiprinsime kompetencijas tvarių kontekstų kūrimo, universalaus dizaino mokymuisi metodo taikymo ugdymo(si) procese, vaikų vertinimo ir pasiekimų srityse. | Dalyvavusių įstaigos bendruomenės metodiniuose užsiėmimuose, skaičius, proc. | 90 | 90 | 90 |
| Dalyvavimas mokymuose, siekiant pagilinti veiklos planavimo ir pasiekimų vertinimo kompetencijas. | Direktoriaus pavaduotoja ugdymui,  mokytojai | Bus atnaujintos mokytojų kompetencijos, kaip planuoti ir vertinti vaikų pasiekimus, atlikta veiklos planavimo analizė ir pateikti siūlymai dėl veiklos planavimo tobulinimo, jį labiau siejant su atnaujinta įstaigos ugdymo programa  2025–2027 m | 500 eur. M. lėšos | Mokytojų, dalyvavusių mokymuose, skaičius, proc. | 85 | 90 | 100 |
| ,,Besimokančių darželių“ ilgalaikės programos įgyvendinimas. | Direktoriaus pavaduotoja ugdymui | Bendruomenės kompetencijų stiprinimas sutelkiant dėmesį į universalaus dizaino taikymą, vaikų vertinimą ir pasiekimų sritis.. | 500 Eur. M. lėšos | Bendruomenės narių, dalyvavusių mokymuose skaičius, proc. | 80 | 85 | 90 |
| Informacinės medžiagos apie vaikų pasiekimų vertinimą, skirtos tėvams, parengimas. | Direktoriaus pavaduotojas ugdymui | Bus kuriami mokytojų ir tėvų partnerystės pagrindai, kurie padės tikslingai išplėtoti vaiko raidos potencialą. | - | Dokumentų apie vaikų pasiekimų vertinimą, skirtų tėvams, skaičius (vnt.) | 0 | 1 | 0 |
| Tėvų apklausos organizavimas, siekiant išsiaiškinti ikimokyklinio ugdymo kokybės, vaikų savijautos vertinimą. | Direktoriaus pavaduotojas ugdymui | Tėvų nuomonės tyrimas padės išsiaiškinti, kaip vertinama ikimokyklinio ugdymo kokybė (vaikų pasiekimai, diegiamos naujovės), kokios įžvelgiamos stiprybės, sėkmės, tyrimo išvados bus svarbios įstaigos veiklos įsivertinimui ir veiklos tobulinimui. 2025 – 2027 m. | Tėvų, dalyvavusių tyrime, dalis, proc. | 70 | 70 | 70 |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 1. **Tikslas.** Kurti įtraukią kultūrą puoselėjant kolegialų bendradarbiavimą. | | | | | | | | |
| **Uždaviniai** | **Priemonės** | **Atsakingi** | **Planuojamas veiklos rezultatas** | **Lėšų poreikis ir numatomi finansavimo šaltiniai** | **Rezultato vertinimo kriterijus** | | | |
| **Vertinimo kriterijus, matavimo vienetas** | **2025 m.** | **2026 m.** | **2027 m.** |
| 1. Stiprinti bendruomenės kolegialų bendradarbiavimą. | Reguliarūs komandiniai susitikimai: | Direktoriaus pavaduotoja ugdymui | Bus inicijuojamos tėvų, pedagogų komandos, kurios reguliariai susitiktų aptarti vaikų poreikius, pasiekimus ir iššūkius. Tai padės stiprinti kolegialumą ir užtikrinti, kad visa bendruomenė būtų įtraukta į sprendimų priėmimo procesus. | Žmogiškieji ištekliai. | Darbuotojų dalyvavusių komandiniuose susitikimuose, dalis proc. | 60 | 65 | 70 |
| Įtraukios grupės ir bendruomenės formavimas | Direktoriaus pavaduotoja ugdymui | Bus inicijuojami projektai ir iniciatyvas, kuriuose skatinami dalyvauti tiek darbuotojai, tiek bendruomenės nariai, kad būtų skatinama bendradarbiavimo praktika. |  | Suorganizuotų projektų ir iniciatyvų skaičius, vnt. | 5 | 5 | 5 |
| 2. Stiprinti įtraukios kultūros proceso pažangos rodiklius. | Įtraukios kultūros proceso pažangos kiekybinių ir kokybinių rodiklių nustatymas. | Direktoriaus pavaduotoja ugdymui | Nustatyti konkretūs rodikliai, kaip kolegialumas ir įtrauka pasireiškia kasdieniame darbe – nuo vaikų dalyvavimo veiklose iki pedagogų bendradarbiavimo lygio. |  | Parengtas veiksmų planą, kuriuo remiasi pastovus tobulinimas ir įtraukios kultūros stiprinimas, vnt. | 1 | 1 | 1 |
| Grįžtamojo ryšio sistemos įgyvendinimas | Direktoriaus pavaduotoja ugdymui | Reguliariai atliekamos apklausos tarp darbuotojų, tėvų ir vaikų (tiesiogiai per bendravimą su tėvais, netiesiogiai per pedagogus), kad sužinotumėte, kaip jie vertina įtraukią kultūrą įstaigoje. |  | Dalyvavusiųjų tyrime, dalis, proc. | 60 | 65 | 70 |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 1. Tikslas. Gerinti įstaigos įvaizdį, kuriant įtraukią ugdymosi aplinką kiekvienam vaikui. | | | | | | | | |
| **Uždaviniai** | **Priemonės** | **Atsakingi** | **Planuojamas veiklos rezultatas** | **Lėšų poreikis ir numatomi finansavimo šaltiniai** | **Rezultato vertinimo kriterijus** | | | |
| **Vertinimo kriterijus, matavimo vienetas** | **2025m.** | **2026 m.** | **2027m.** |
| 1. Formuoti sėkmingos ir patrauklios įstaigos įvaizdį. | Įstaigos renginių ir atvirų dienų organizavimas. | Direktorius,  direktoriaus pavaduotoja ugdymui | Pozicionavimas, inovacijų paieška ir diegimas. | 400 Eur. M., spec. lėšos | Renginių skaičius, vnt. | 5 | 5 | 5 |
| Įstaigos svetainės, el. dienyno ir socialinių tinklų stiprinimas, atnaujinimas. | Direktoriaus pavaduotoja ugdymui | Sustiprintas įstaigos įvaizdis, komunikacija, informacijos sklaida ir atnaujinimas. | Sustiprintas įstaigos įvaizdis, komunikacija, informacijos sklaida ir atnaujinimas, proc. |  | 100 | 100 |
| 2. Įrengti ir atnaujinti vidaus ir lauko erdves, kuriant įtraukią ugdymosi aplinką kiekvienam vaikui. | Ugdymo(si) turinio ir aplinkos įvairovės kūrimas, diegiant IT priemones. | Direktorius,  direktoriaus pavaduotoja ugdymui,  mokytojai,  švietimo pagalbos specialistai. | Užtikrintas įtraukus turinys ir aplinka atliepiant vaiko galias. | 10000 Eur., M., Sav. lėšos | Interaktyvūs ekranai, sensorinės priemonės, vnt. | 2 | 2 | 2 |
| Sensorinio kambario papildymas sensorinio ugdymo priemonėmis, didinant specialiųjų ugdymosi poreikių vaikų dalyvavimo ugdymo(si) procese galimybes. | Direktoriaus pavaduotoja ugdymui | Bus papildyta naujomis sensorinio ugdymo priemonėmis, kurios mokytojo padėjėjui padidins veiklos su vaiku galimybes ne grupės aplinkoje.  2025–2027 m | 800 Eur, M., Sav. lėšos | Įsigytų priemonių skaičius, vnt. | 2 | 2 | 1 |
| Įrengti lauko įrenginius lopšelio, darželio grupėms**.** | Direktorius,  direktoriaus pavaduotoja ugdymui | Įrengti įrenginiai vaikų aktyvioms, sveikatą stiprinančioms veikloms. | 10000 Eur, M., Sav. lėšos | Įrengtų įrenginių skaičius, vnt. | 1 | 1 | 1 |

**VI SKYRIUS**

**STRATEGINIO PLANO ĮGYVENDINIMO PRIEŽIŪRA**

Strateginio veiklos plano įgyvendinimą ir koregavimą vykdo direktoriaus įsakymu sudaryta strateginio veiklos plano įgyvendinimo priežiūros grupė. Vykdoma sisteminga Strateginio veiklos plano įgyvendinimo stebėsena. Kiekvienų metų pabaigoje analizuojamas metinio veiklos plano įgyvendinimas, teikiamos rekomendacijos darbo grupei, rengiančiai kitų metų veiklos planą.

Strateginio veiklos plano rengimo grupė, esant poreikiui, kiekvienais metais koreguoja mokyklos strateginį planą ir teikia tvirtinti vykdomajai institucijai.

Direktorė Inga Prieskienė

PRITARTA

Kauno lopšelio-darželio „Drevinukas“

Įstaigos tarybos 2024 m. gruodžio 13 d.

protokolo Nr. 7